Hasse Farmen

Hasse Farmen (født 14. mars 1961) er vokalist, gitarist og låtskriver.

Han har bakgrunn fra psykedeliapopbandet Couldn't Happen Here på siste halvdel av 1980-tallet. I 1995 debuterte han som soloartist med singelen «Suksess» på Voices of Wonder. Hasse Farmens første CD, Hjertet er en ensom sjåfør, kom ut i 1996, med Jørn Christensen som produsent. Stein Torleif Bjella var med på bass i Hasse Farmens band i tiden rundt den første albumutgivelsen. Låta «Katerine» fra debutalbumet, og radiosingelen «Dear Tapper» to år senere, lå på NRK P3s A-liste. 

Hasse Farmen ga ut sitt andre album, Postoperativ i 2005. Det co-produserte han med Atle Karlsen. 

Låta «Lang het sommer» (produsert av Farmen og mikset av George Tanderø) ble i 2012 gitt ut som singel fra det selvproduserte albumet En gang i Amerika. 

Hasse Farmens fjerde album Livet du redder kan være ditt eget fra høsten 2016 ble mottatt med gode anmeldelser i blant annet Dagsavisen, og albumet ble kåret som ett av de beste albumene i 2016 av både Aftenposten, Adresseavisen og The Wilhelmsens.

Våren 2019 ga Farmen ut låta «Minnefelt» som første singel fra et album med samme navn som ble utgitt 12. april. Også dette fikk gode anmeldelser i blant annet Dagsavisen og Aftenposten. På Minnefelt hadde Farmen med seg i studio de musikerne han spilte konserter og festivaler med i kjølvannet av Livet du redder kan være ditt eget: Fredrik Luhr Dietrichson på bass, Jan Martin Gismervik på trommer, og Jan K. Hovland på tangenter. Også denne gang ble albumet produsert av Kenneth Ishak og Hasse Farmen.

Hasse Farmens sjette album, Villa Parafina ble spilt inn i Athletic Sound, Halden høsten 2021. Det selvproduserte albumet ble gitt ut 16. september 2022. På albumet spiller Jonas Cambien tangenter, Kenneth Ishak trommer og perkusjon, Adrian Myhr kontrabass og bass, Harpreet Bansal fiolin og Maja S. K. Ratkje theremin.

Diskografi
 Hasse Farmen / Farmen 
Album
 Hjertet er en ensom sjåfør (1996)
 Postoperativ (2005)
 En gang i Amerika (2012)
 Livet du redder kan være ditt eget (2016)
 Minnefelt]  (2019)
 Villa Parafina (2022)

Singler
 «Suksess (enda bedre enn sex)» (1995)
 «Pyroman» (2000)
 «Mellom liv og død» (2001)
 «Mellom liv og død» (2004)
 «Popsang» (2004)
 «Utopia» (2004)
 «Lang het sommer» (2012)
 «Vi flyr» (2016)
 «Livet du redder kan være ditt eget» (2016)
 «Landet» (2017)
 «Minnefelt» (2019)
 «Metropolis» 2027 (2022)
 «En folkefiende» (2022)
 «Elvis ensom» (2022)

Couldn't Happen Here
Couldn't Happen Here (1987)
Candyfloss/No Money, No Sin (1988)

Annet
 Beat: A Beat Generation (1986)
 Mercury Motors: Is It You (1994)
 Mercury Motors: Sailors Onshore (1994)
 deLillos: Sent og tidlig (1995)
 Swim: Swimsical (1995)
 NRK Petre: XL presenterer Parodi Grand Prix (1996)
 Zone Music: The Best of Summer (2000)
 Tim: Lübeck (2007)
 Mercury Motors: Rewind 1988–2013 (2013)

 Referanser 

Eksterne lenker




Kategori:Norske låtskrivere
Kategori:Norske rockemusikere